Voordeel van die twyfel vir Cyril | Netwerk24
Bulle slaap nie rustig oor die Chiefs
Dit is net ’n kwessie van tyd voordat die Chiefs hulle ritme vind, maar hopelik gebeur dit nie op Loftus Versfeld nie, sê Pote Human, afrigter van die Bulle.
Kohli word gekap oor kapteinskap
Die krieket-superster Virat Kohli is aan die vooraand van die Indiese Premierliga (IPL) gekritiseer vir sy kapteinskap.
'Walliese spelers dink aan uittog'
ADT spartel met alarms wat weens beurtkrag afgaan
ADT waarsku dat beurtkrag druk op sy stelsels plaas en dat hy sukkel om sy kliënte terug te skakel as hul alarms afgaan.
Deur Barnard Beukman 19 Desember 2017 00:00
Wat ’n verligting.
En dit is ’n innerlike stryd om te bepaal waaroor die verligting die grootste is: Cyril Ramaphosa se oorwinning om ANC-president te word of dr. Nkosazana Dlamini-Zuma wat die magsbus gemis het as die gesig van staatskaping.
Maar die verligting is ten tyde van die aankondiging al gaande getemper deurdat hy ’n erg verdeelde topses kry om mee te werk, wat korrupte figure, soos Ace Magashule, insluit.
Die aantal Suid-Afrikaners wat vir Ramaphosa duim vasgehou het, is binne en buite die ANC ’n uiteenlopende meerderheid wat oor baie kwessies onoorbrugbare verskille het.
Dit kan dus nou gebeur nou dat elkeen hulle reeds indink hoe die land se nuwe invloedrykste politikus hul idees in werking gaan stel. Ramaphosa kan nie net beoordeel word aan elkeen se eie verwagtinge nie. Hy moet beoordeel word in sy konteks as ANC-leier. En gaan hy nou soos in enige demokrasie die beweegruimte vra om sy beoogde rigting aan te dui. Almal kry wel kans om in die 2019-verkiesing daaroor uitspraak te gee. Sonder om klakkeloos mee te doen aan die oormaat “Dit-is-wat-Cyril-nou-moet-doen”-wenslysies wat ons die volgende dae en weke gaan verswelg, is hier tog vyf beginsels waaroor hy dopgehou behoort te word as hy sy termyn se fondamente gaan begin gooi: Erkenning van en respek vir die oppergesag van die Grondwet;) Openlike ondersteuning van die regbank se onafhanklike rol;) Onmiskenbare stappe om die ekonomiese groeikoers te versnel;) Daadwerklike stappe teen korrupsie en staatskaping; en) Goeie regering en dienslewering.
Oor hoe dit bereik moet word en met watter detail daarop voortgebou moet word, gaan die wenslysies sekerlik uiteenlopend wees.
Maar ’n taaklysie vir die eerste 100 dae kan die volgende insluit: Kry Jacob Zuma uit die presidensie en maak die kabinet skoon van staatskapers en onbevoegdes;) Stel ’n nuwe minister van finansies aan. (Pravin Gordhan is welkom vir ’n derde ronde.);) Stel ’n nuwe direkteur van nasionale vervolging aan;) Draai die kernkragplan die nek om;) Stel die kommissie van ondersoek na staatskaping aan;) Kry ’n werkbare alternatief vir ­Zuma se politiekery oor studiehulp vir arm studente; en) Kondig ’n ingrypingsplan aan vir Eskom, Transnet en die SAL.
En daarna sal die detail volg oor doeltreffende regering, herprioritisering van staatsuitgawes, voedselsekerheid en duidelikheid oor grondhervorming, die skoolonderwyskrisis, die waterkrisis, misdaad en vele meer.
Daar is diegene wat meen Ramaphosa se laaglêtaktiek oor belangrike kwessies en geskilpunte die afgelope twee jaar bewys hy is ook maar ’n oorlewingspolitikus eerder as ’n beginselvaste leier. Moontlik het hy geoordeel dit is wat nodig is om tot by gister se oorwinning te kom. En kon ’n gouer uitdaag van Zuma hom na die politie-ke woestyn ontspoor het. Dus was die kritieke stryd teen Zuma juis oor die leierskap, kon hy geoordeel het.
Maar hy is darem deur die jare al as vakbondleier, onderhandelaar, politikus en sakeman getoets. In die plaaslike konteks, vir wat dit werd mag wees en met waarskynlik geen uitdagende standaard nie, is hy een van dié wat kop bo skouers uitstaan. Of hy met die verdeelde topses die nodige kan vermag en moontlik ’n verlamde leier gaan wees, is onduidelik. Maar vir eers kry hy ’n ongeduldige voordeel van die twyfel. Beukman is redakteur van Beeld.
Meer oor: 54Ste Nasionale Konferensie | Cyril Ramaphosa | Leierskap | Anc-President
ANC: Emosies loop hoog met uitslae
SA ‘het uitgesien na nuwe ANC-leierskap’
PRAGFOTO'S: ANC vier fees
‘Madiba het Cyril vertrou, sou trots gewees het’
‘Moenie paniekerig raak oor e-tol, kredietprofiel’
Nieu-Seeland verbied aanvalswapens
Geliefdes wag lank om begrafnis te hou in Goudveld
Weer in jou streek Donderdag